তৎকালীন ছাত্র ইউনিয়নের নেতা হিসেবে ১৯৬২’র ছাত্র আন্দোলন, ’৬৯ এর গণ-অভ্যুত্থানে সক্রিয়ভাবে অংশগ্রহণ করেন। ১৯৭১ সালে মহান মুক্তিযুদ্ধে ন্যাপ -কমিউিনিস্ট- ছাত্র ইউনিয়ন যৌথ গেরিলা বাহিনীর সংগঠক হিসেবে মুক্তিযুদ্ধে অংশগ্রহণ করেন। স্বৈরাচার বিরোধী আন্দোলনে দিনাজপুরে সর্বদলীয় নেতা হিসেবে নেতৃত্ব দেন। ১৯৮৫ সাল থেকে মৃত্যুর আগ পর্যন্ত তিনি সম্মিলিত সাংস্কৃতিক জোট দিনাজপুরের আহবায়ক এবং পরবর্তীতে সভাপতি এবং দিনাজপুর উদীচীর সহ-সভাপতি হিসেবে দায়িত্ব পালন করে আসছিলেন। তিনি ১৯৯৪ সাল হতে সাপ্তাহিক দেশবার্তা ও ২০০১ সাল হতে প্রকাশিত দৈনিক আজকের দেশবার্তার প্রধান সম্পাদকের দায়িত্ব পালন করছিলেন। তিনি ” সংবাদ পাঠক ফোরাম” দিনাজপুরের সভাপতি ছিলেন।